//  /  /   /  HUN 


Nr.  9 


SEPTEMBER   1952 


101.  årg. 


Den  nye  missionspræsident  for  den   danske  mission,   præsident  Mark 
Junius  Sørensen  med   sin  hustru,   søster   Mary  G.   Sørensen,   og  deres 

søn,  David. 


SKANDINAVIENS  STJERNE 

ORGAN  FOR 
JESU  KRISTI  KIRKE  AF  SIDSTE  DAGES  HELLIGE 

Nr.  9  SEPTEMBER  1952  101.  årg. 

SKANDINAVIENS  STJERNE  udkommer  den  1.  hver  måned,  og  abon- 
nementsprisen (incl.  porto)  er  8,50  kr.  i  Danmark  og  1,75  $  i  U.  S.  A. 
Betaling  kan  ske  gennem  postgiro  33338  til 

Den  danske  missions  hovedkontor,  Priorvej  12,  København  F. 

Mark  Junius  Sørensen,  Mary  Kaiser, 

missionspræsident,  redaktør. 

ansvarshavende  red. 


INDHOLDSFORTEGNELSE : 

Fra  missionens  præsidentskab 227 

Farvel 228 

Til  missionærer,  søskende  og  venner  i  den  danske  mission  229 

Tak 230 

Tre  guder  præsiderer  i  universets  råd  230 

Visdomsordet 231 

Tempelgrund  sikret  i  Schweiz 232 

Med  Holger  Fællessanger  på  besøg  i  Amerika 235 

Mormonen 239 

Kvindelig  hjælpeforening 243 

Søndagsskolen 245 

Primary 246 

Genealogisk  forening 247 

Ungdomsforeningen 248 

Kredslærernes  budskab 249 

Fra  missionsmarken  249 


KIOSTERTRYKKERIET  AJs 


Fra  missionens  præsidentskab. 

„Dømmer  ikke,  at  I  ikke  skal  dømmes". 

Dette  råd,  som  iblev  givet  for  to  tusind  år  siden  af  Herren, 
er  lige  så  bindende  i  dag,  som  det  var  den  gang. 

Der  er  sagt  til  os,  at  vi  ikke  skal  dømme,  ikke  finde  fejl,  ikke 
være  kritiske.  Gentagne  gange  og  i  kraftige  vendinger  forma- 
nede Jesus  sine  disciple  til  ikke  at  holde  dom  over  noget  men- 
neske. Der  er  intet  retfærdigt,  dødeligt  menneske  med  alle 
dets  begrænsninger,  der  er  fuldkomment,  heller  ikke  har  det 
kundskab  om  alle  ting;  derfor  kan  dets  dom  kun  blive  partisk. 

Hvis  vi  ville  leve  rigtigt,  ville  og  måtte  vi  vise  tålmodighed 
overfor  andres  svagheder  og  ufuldkommenheder,  da  vi  selv 
har  så  mange  fejl  og  svagheder,  som  andre  må  tåle.  Vi  venter 
altfor  ofte,  at  andre  skal  være  fuldkomne,  medens  vi  ikke  læg- 
ger mærke  til  vore  egne  ufuldkommenheder,  som  ofte  er 
større  og  mere  anstødelige  end  dem,  vi  ser  hos  andre.  Jesus 
forstod  dette,  da  han  sagde:  „Hvorfor  ser  du  skæven  i  din 
broders  øje,  men  bjælken  i  dit  eget  øje  bliver  du  ikke  var?" 
Kan  ord  mere  tydeligt  end  disse  illustrere,  hvorledes  vi  skal 
betragte  vore  egne  mangler  i  sammenligning  med  andres? 

„Dømmer  ikke,"  sagde  Frelseren,  „at  I  ikke  skal  dømmes. 
Thi  med  den  dom  I  dømmer,  skal  I  dømmes,  og  med  det  mål, 
I  måler,  skal  eder  tilmåles." 

Herren  lærte  os,  at  vi  skal  øve  kærlighedens  ånd  overfor 
alle  mennesker,  og  særlig  mod  dem,  som  vi  lever  og  arbejder 
sammen  med.  Sympati  er  et  af  de  fineste  tegn  på  en  ædel 
karakter,  medens  en  vranten,  kværulerende  natur,  der  altid 
finder  fejl,  er  frygtelig,  fornærmende  og  sjælsødelæggede. 

Herrens  råd  til  os  alle  er:  „Lad  dit  hjerte  være  fuldt  af  kær- 
lighed til  alle  mennesker  og  til  troens  egne,  og  pryd  altid  dine 
tanker  med  dyd,  da  skal  du  have  større  frimodighed  for  Guds 
åsyn,  og  præstedømmets  lære  skal  falde  på  din  sjæl  som  him- 
lens dug.  Den  Helligånd  skal  være  din  stadige  ledsager,  og  dit 
scepter  retfærdighedens  og  sandhedens  uforanderlige  scepter, 
og  dit  herredømme  skal  være  et  evigt  herredømme,  og  det 
skal  uden  tvang  tilflyde  dig  fra  evighed  til  evighed." 

Missionspræsidentskabet. 

FARVEL! 

Det  er  med  hjertet  fuldt  af  taknemmelighed,  at  vi  udtrykker  vor' 
påskønnelse  overfor  missionærer,  søskende  og  venner  i  den  danske 
mission  for  det  privilegium,  vi  har  haft,  at  arbejde  sammen  med 
Dem  i  de  sidste  tre  år.  Vi  er  taknemmelige  for  den  venlighed  og 
kærlighed,  som  er  vist  os,  og  for  den  støtte,  som  De  alle  har  givet 
os  til  Herrens  værks  fremme.  Efterhånden  som  vi  har  lært  Dem  at 
kende,  har  vi  lært  at  elske  Dem  og  sætte  pris  på  Dem,  og  vi  vil  gerne 
have,  at  De  skal  vide,  at  vi  altid  vil  se  tilhage  på  disse  tre  år  i  Dan- 
mark med  glæde  og  taknemmelighed  over  det  privilegium,  vi  har 
haft. 


Vi  takker  Dem  for  Deres  udmærkede  arbejde,  for  Deres  oprigtig- 
hed, Deres  flid  og  Deres  trofasthed.  Vi  beder,  at  Herren  vil  velsigne 
Dem,  så  De  altid  må  forblive  trofaste  og  altid  søge  at  gøre  Guds  vilje. 
Søg  Herren  i  bøn,  vær  ydmyge,  tjen  Herren  trofast  og  i  retfærdig- 
hed, og  så  vil  vor  Fader  i  himlens  velsignelser  følge  Dem,  thi  husk. 
Herren  sagde :  „Jeg,  Herren,  er  forpligtet,  når  I  gør,  hvad  jeg  siger, 
men  når  I  ikke  gør,  hvad  jeg  siger,  har  I  intet  løfte."  (L.  &  P.  82:  10). 

Endnu  engang,  hjertelig  tak  for  den  dejlige  tid,  vi  har  haft  sam- 
men med  Dem  her  i  den  danske  mission.  Farvel  og  må  Gud  velsigne 
Dem  og  hjælpe  Dem  i  alle  Deres  retfærdige  gerninger. 

Præsident  Edward  H.  Sørensen. 

Minnie  B.  Sørensen. 

Valeen  —  Marva  —  La  Verle. 

Til  missionærer,  søskende  og  venner  i  den 
danske  mission. 


Vi  vil  gerne  gennem  „Skandinaviens  Stjerne"  bringe  Dem  alle  en 
hjertelig  tak  for  den  strålende  velkomst,  vi  fik,  da  vi  ankom  til  Kø- 
benhavn med  „Stockholm"  den  6.  august.  Det  var  en  stor  overra- 
skelse for  os  at  se  de  mange  missionærer  og  søskende,  der  var  sam- 
let for  at  tage  imod  os,  og  den  opmuntrende  velkomstplakat  og  san- 
gen „Kom  Hellige",  som  brusede  imod  os,  da  vi  gik  ned  ad  land- 
gangsbroen, gik  os  nær  til  hjertet. 

Det  er  med  stor  ydmyghed  og  glæde,  vi  går  ind  til  vort  kald  i  den 
danske  mission.  De  fleste  søskende  og  venner  er  os  endnu  ukendte, 
men  vi  glæder  os  til  at  træffe  Dem  alle  og  lære  Dem  personlig  at 
kende,  når  vi  skal  rejse  ud  til  distriktskonferencerne,  som  snart 
tager  deres  begyndelse. 

„Jeg  vil  gå  og  gøre  det,  som  Herren  har  befalet,  thi  jeg  ved,  at 
Herren  ikke  giver  menneskene  nogen  befaling,  uden  at  han  åbner  en 
udvej  for  dem,  så  at  de  kan  udføre  det,  som  han  befaler  dem."  Det 
er  vor  bøn,  at  vi  må  kunne  gøre  vor  del  til,  at  den  danske  mission 
fortsat  må  gå  fremad  og  vokse  og  trives,  og  at  vi  alle  må  stå  trofaste 
i  den  pagt,  vi  har  sluttet  med  Herren. 

Må  Gud  velsigne  Dem  alle. 

Præsident  Mark  Junius  Sørensen. 
Mary  G.  Sørensen. 

TAK! 

Missionærer,  søskende  og  venner  vil  gerne  sige  en  hjertelig 
tak  til  præsident  Edward  H.  Sørensen,  søster  Minnie  B.  Sø- 
rensen og  deres  børn  for  den  tid,  De  har  været  i  den  danske 
mission  og  for  det  store  arbejde,  De  har  udført  her. 

Må  Herren  velsigne  Dem  på  Deres  rejse  hjem,  og  må  Han 
altid  være  med  Dem  i  fremtiden! 


Tre  guder  præsiderer  i  universets  råd. 

Der  er  tre  guder,  som  danner  det  øverste  præsidentskab  og  præsi- 
derende råd  i  universet.    Det  er:  Faderen,  Sønnen  og  den  Helligånd. 

Faderen  er  et  ophøjet,  fuldkomment  og  herliggjort  væsen.  Han  er 
en  personlighed  og  har  et  legeme  af  kød  og  ben  lige  så  håndgribeligt 
som  menneskets;  i  virkeligheden  er  han  selv  et  ophøjet  menneske; 
„i  Adams  sprog,  Hellighedens  Menneske  er  dit  navn".  Han  er  vor 
Fader  i  himlen,  den  bogstavelige  Fader  til  alle  menneskers  ånder. 

Sønnen  var  den  Førstefødte  i  ånden  og  den  Enbårne  i  ikødet.  På 
grund  af  retfærdighed  og  lydighed  opnåede  han  rangen  som  en  Gud 
allerede  i  forudtilværelsen  og  blev,  under  Faderen,  Skaberen  af  alle 
ting.  Han  blev  dér  udvalgt  og  forudskikket  til  at  være  menneskets 
Forløser.  Han  blev  født  til  dødeligheden  i  tidernes  midte  som  søn 
af  Maria,  en  legemlig  moder,  og  Søn  af  Gud,  en  udødelig  Fader.  På 
grund  af  sin  arv  havde  han  magt  til  at  lægge  sit  liv  ned  og  magt  til 
at  tage  det  op  igen.  Hans  forsonende  offer  skabte  alle  menneskers 
opstandelse  og  tilbyder  alle  mennesker  evigt  liv  på  betingelse  af  ly- 
dighed mod  evangeliets  love  og  ordinancer. 

Den  Helligånd  er  en  åndelig  personlighed,  en  åndelig  person,  et 
væsen,  som  har  et  åndeligt  legeme,  og  han  kan  kun  være  eet  sted  ad 
gangen.  Hans  mission  er  at  vidne  om  Faderen  og  Sønnen  og  at  åben- 
bare sandheden  til  retskafne  mennesker.  Det  er  ved  hans  mellem- 
komst, at  menneskene  bliver  frelst,  bliver  rene,  pletfri,  ulastelige. 

Sønnen  har  åbenbaret  sig  for  profeterne,  de  fordums  og  de  nye: 
han  er  denne  jords  Gud,  og  alle  Faderenis  gerninger  har  fundet  sted 
gennem  ham.  Både  Faderen  og  Sønnen  viste  sig  imidlertid  sammen 
for  profeten  Joseph  Smith.  Den  Helligånd  åbenbarer  sig  ikke  som  en 
person  for  mennesket.  Der  har  imidlertid  været  mange  tilkendegivel- 
ser af  den  Helligånds  magt  og  indflydelse. 

Der  er  forskel  mellem  den  Helligånd  og  den  Helligånds  gave.  Den 
ene  er  et  medlem  af  guddommen,  den  anden  er  retten  til  bestandigt 
samkvem  med  dette  medlem  af  guddommen,  grundet  på  retfærdig- 
hed; det  vil  sige,  det  er  retten,  privilegiet  og  kraften  til  at  blive  ledet 
ved  og  modtage  lys,  sandhed  og  åbenbaring  fra  den  Helligånd,  og 
dette  udgør  gaven. 

Heller  ikke  må  den  Helligånd,  der  sommetider  kaldes  Herrens  Ånd, 
forveksles  med  Kristi  lys,  „hvilket  lys  kommer  frem  fra  Guds  nærhed 
for  at  fylde  uendeligheden",  og  hvilket  lys  sommetider  kaldes  Her- 
rens Ånd.  Det  er  ved  dette  lys,  denne  ånd,  denne  indflydelse,  som 
kommer  frem  fra  Guddommens  nærhed  —  og  ikke  ved  den  Hellig- 
ånd - —  at  Gud  styrer  i  universet.  „Dette  er  Kristi  lys.  Ligesom  han 
også  er  i  solen  og  den  magt,  ved  hvilken  den  blev  skabt.  Ligesom 
han  også  er  i  månen  og  er  månens  lys  og  den  magt,  ved  hvilken  den 
blev  skabt;  ligesom  han  også  er  stjernernes  lys  og  den  magt,  ved 
hvilken  de  blev  skabt;  og  jorden  også  og  magten  deraf,  ja  selve  jor- 
den, hvorpå  du  står." 

Uden  et  sandt  kendskab  til  Gud  er  der  ingen  frelse,  Gud  er  ikke 
ukendelig,  ulegemlig,  uforståelig,  som  den  frafaldne  kristendoms  tros- 
bekendelser siger.  Tværtimod  står  han  åbenbaret  på  denne  dag,  så 
mennesket  gennem  kundskab  om  ham  og  om  hans  Søn  —  således 
som  de  åbenbares  til  mennesJker  ved  den  Helligånd  —  igen  kan  få  del 
i  det  evige  liv. 

Presiding  Bishoprie. 


Uddrag  af  ældste  Spencer  W.  Kimballs  tale  under  den  halv-     \ 
\      årlige  konference  i  Salt  Lake  Citg,  lørdag  den  6.  oktober  1951.     \ 

VISDOMSORDET 

Af  apostel  Spencer  W.  Kimball. 

Jeg  hører  ofte  folk  tale  om  visdomsordet  og  understrege,  at  det 
vil  forøge  deres  leveår,  hvis  de  overholder  det  nøjagtigt.  Jeg  tror 
også,  at  det  er  Herrens  sundhedslov,  og  at  det  vil  forlænge  vort  liv 
og  give  os  bedre  helbred,  mens  vi  lever.  Men  det  er  ikke  årsagen 
til,  at  jeg  adlyder  loven  om  visdomsordet,  og  jeg  ønsker  endnu  en 
gang  at  understrege,  at  visdomsordet  er  en  lov.  Fra  denne  samme 
talerstol  er  det  blevet  erklæret  af  Guds  profeter,  at  det  er  en  lov, 
ikke  bare  et  forslag. 

Præsident  Francis  M.  Lyman  sagde  ved  general-konferencen  i 
april  1908: 

„ Jeg   tror,   tiden   er  inde   for  de  isidste    dages   hellige   især  at 

bringe  sig  i  harmoni  med  denne  åbenbaring,  visdomsordet,  som  blev 
givet  i  begyndelsen  af  Profeten  Joseph  som  et  visdomsord  med  løf- 
ter, der  er  meget  værdifulde.  I  'begyndelsen  blev  det  ikke  givet  som 
en  streng  befaling.  Jeg  ved  ikke,  om  Herren  tog  i  betragtning,  a't 
vore  forfædre  og  vore  fædre  havde  været  så  vant  til  at  bruge  mange 
ting,  der  er  forbudt  i  visdomsordet,  at  det  måtte  blive  vanskeligt  for 
dem  at  bringe  deres  liv  i  harmoni  med  disse  krav.  Så  fik  vi  måske 
30  til  40  år  med  træning  og  øvelse,  førend  Herren  kundgjorde  gen- 
nem sin  tjener,  Profeten  Brigham  Young,  at  visdomsordet  nu  er  ble- 
vet en  befaling  fra  Herren.    Præsident  Young  lagde  megen  vægt  på 

fra  denne  talerstol,  at  fra  den  tid  og  fremefter  var  visdomsordet  en 
befaling  fra  Herren,  og  det  fordres,  at  alle  sidste  dages  hellige  efter- 
lever den". 

Herren  har  sagt,  at  vi  skulle  afstå  fra  brugen  af  spiritus,  tobak, 
the  og  kaffe.  Jeg  er  sikker  på,  at  sådan  afholdenhed  vil  forlænge 
vort  liv  og  forøge  vor  livskraft.  Men  jeg  er  sikker  på,  at  der  kommer 
en  dybere  værdi  fra  efterlevelsen  af  visdomsordet  end  blot  et  læn- 
gere liv,  for  trods  all  må  vi  jo  tilsidst  alle  dø.  Tiden  vil  komme,  da 
vort  legeme  og  vor  ånd  er  adskilt,  og  vort  legeme  vil  blive  lagt  i 
moder  jord  for  at  gennemgå  en  regelmæssig  proces,  og  skønt  vi  øn- 
sker at  fortsæte  vor  jordiske  tilværelse  så  længe,  vi  kam,  er  jeg  over- 
bevist om,  at  der  er  større  velsignelser  end  de  rent  fysiske,  der  vil 
komme  til  os. 

Lydighed  bringer   velsignelser. 

Når  jeg  afstår  fra  brugen  af  disse  forbudte  ting,  adlyder  jeg  min 
himmelske  fader,  og  hvadenten  jeg  forstår  hensigten  med  det  eller 
ej,  vil  jeg  stadig  modtage  velsignelsen.  Herren  har  lovet  os  alle,  som 
adlyder  hans  befalinger  og  lever  efter  hans  principper,  at  alt,  hvad 
han  har,  er  vort.  Efterlevelsen  af  visdomsordet  er  en  prøve.  Måske 
valgte  han  som  en  del  af  denne  prøve  ting,  der  bliver  almindeligt 
brugt,    og    som    det    vil  kræve  karakter,  mod  og  styrke  at  afstå  fra. 

Det  blev  givet  som  et  princip  og  „ afpasset  efter  de  svages  evne, 

ja,  de  allersvageste  blandt  alle  de  hellige,  som  er  eller  kan  kaldes 
hellige."  (L.  &  P.  89:3).  Hvis  man  adlyder  visdomsordet  på  grund 
af  det  fysiske,  er  det  måske  kun  lydighed  mod  bogstavet.  Men  hvis 
man  kan  gennemgå  prøven  og  vise  sig  selv,  at  man  vil  adlyde  Guds 
befalinger,  så  er  det  lydighed  mod  ånden,  og  man  vil  høste  rige  vel- 
signelser. Der  er  måske  andre  ting,  der  er  skadelige  for  legemet, 
men  da  Herren  gennem  sine  profeter  specielt  har  nævnt  bestemte 
ting,  så  må  vi  afstå  fra  brugen  af  dem.  Skulle  Herren  senere  indbe- 
fatte i  visdomsordet  andre  ting,  som  er  vanskelige,  vil  vi  også  efter- 
leve dem. 


Første  i  Europa. 

Tempelgrund  sikret  i  Schweiz. 

Meddelelsen  om  købet  af  en  byggegrund  i  Bern,  Schweiz,  til  det 
første  europæiske  tempel  i  Jesu  Kristi  Kirke  af  Sidste  Dages  Hellige 
kom  fra  præsident  David  O.  McKay  tirsdag  den  22.  juli. 

Præsident  McKay  bragte  meddelelsen  i  Glasgow  nogle  få  timer,  før 
han  gik  ombord  i  SAS-flyveren  for  at  vende  tilbage  til  De  Forenede 
Stater. 

Kirkens  leder,  ledsaget  af  søster  McKay  og  deres  søn  og  svigerdat- 
ter, ældste  og  søster  David  Lawrence  McKay,  skulle  ankomme  til  New 

York  tidlig  om  onsdagen  og  om  torsdagen  begyndte  deres  jerbane- 
rejse  til  Salt  La'ke  City,  hvortil  de  ankom  lørdag  den  26.  juli  kl.  17,40. 

Præsident  McKay  meddelte  i  Glasgow,  at  han  havde  skaffet  bygge- 
grunden til  templet  i  Bern,  og  at  fuldstændige  enkeltheder  om  om- 
kostningerne og  planerne  for  templet  vil  blive  diskuteret  senere. 
„Grunden  er  blevet  sikret  i  Bern,  og  yderligere  forhandlinger  er  i 
gang,"  sagde  han. 

Præsident  MeKay  fortalte  United  Press  i  Glasgow,  at  40.000  af  det 
samlede  antal  på  1.370.000  medlemmer  af  Jesu  Kristi  Kirke  af  Sidste 
Dages  Hellige  bor  i  Europa,  og  af  dette  antal  bor  halvdelen  i  Schweiz 
og  Tyskland. 


Luftfoto  af  den  gamle  del  af  Bern. 
Hovedstaden  i  Kanton  Bern,  byen  Bern,  som  ligger  på  en  højtlig- 
gende klippe-halvø,  der  på  de  tre  sider  beskylles  af  floden  Aare,  har 
en  befolkning  på  135.280  mennesker.  Byen,  som  blev  grundlagt  i  1191, 
har  el  stort  offentligt  bibliotek,  som  ejer  utallige  kostbarheder  i  bøger 
og  manuskripter.  Hovednæringsvejene  er  klædefabrikation  og  kvæg- 
opdræt. I  byen  findes  et  klokketårn,  hvor  timeslagene  markeres  ved 
en  galende  hane  og  en  procession  af  bjørne. 

Han  forklarede,  at  templet  skulle  tjene  hele  det  europæiske  om- 
råde og  ville  blive  et  helligt  bygningsværk  i  Europa,  hvor  Kirkens 
ordinaneer  kunne  blive  udfort  for  de  trofaste. 

Da  præsident  McKay  forlod  Glasgow  lufthavn,  afsluttede  han  et  af 
de  enestående  kapitler  i  sin  lange  karriere  som  en  af  Kirikens  ledere. 
Det  var  en  otte-ugers  tur  til  alle  Kirkens  europæiske  missioner.  Han 
udtrykte  sin  store  tilfredshed  med  Kirkens  tilstand  i  Europa. 


Schweiz  hørte  første  gang  mormonmissionærer  i  1850. 

Schweiz  blev  en  af  Kirkens  missionsmarker  i  1850,  da  ældste  Lo- 
renzo  Snow  af  De  Tolvs  Råd,  som  var  begyndt  at  åbne  en  mission 
i  Italien,  sendte  Thomas  B.  H.  Stenhousie  til  Schweiz  for  at  åbne  en 
mission  der.    Han  tog  med  sig  nogle  skrifter  på  fransk. 


Fra  det  indre  af  byen  Bern. 
Berns  gader  er  for  størstedelen  lige,  brede  og  velbrolagte,  og 
husene,  der  næsten  alle  er  forsynede  med  balkoner,  er  hovedsagelig 
bygget  af  sten.  Mange  af  gaderne  er  prydet  med  springvand.  Byens 
regering  har  fra  tidlig  tid  været  demokratisk,  men  i  det  16.  århundre- 
de begyndte  en  tendens  mod  aristokratisk  styre.  Invasionen  af  fransk- 
mændene i  1798  væltede  det  aristokratiske  regime.  Kampen  mellem 
liberale  og  konservative  i  det  19.  århundrede  resulterede  i  sejr  for  de 
liberale.  Regeringen  blev  gentagne  gange  fornyet  i  demokratisk  ret- 
ning, og  efter  1870  blev  folkestyret  udviklet  til  fuldkommenhed. 

I  april  1851  meddelte  „Millennial  Star",  at  ældste  Stenhouse  havde 
døbt  nogle  medlemmer.  Hans  arbejde  var  hovedsagelig  knyttet  til 
Geneve  og  Lausanne,  og  i  1852  havde  han  døbt  20  medlemmer. 

Mormons  Bog  på  tysk  og  også  på  fransk  blev  brugt  og  ligeledes 
tidsskriftet  „L'Étoile  du  Descret",  hvis  udgivelse  var  påbegyndt  i 
Paris  i  1851  af  ældste  John  Taylor,  som  var  præsident  for  den  franske 
mission. 

Den  25.  december  1853  blev  den  første  konference  i  Kirken  i 
Schweiz  afholdt  i  Geneve. 

Hovedkvarteret  for  den  schweiziske  mission  var  på  eet  tidspunkt 
Bern,  stedet  for  det  nye  projekterede  europæiske  tempel.  Hovedkvar- 
teret for  den  nuværende  schweizisk-ostrigske  mission  er  i  Basel  med 
Samuel  E.  Bringhurst  som  missionspræsident. 

Præsident  Smith  forudsagde  tempel  i  andre  lande. 

Ved  en  konference  af  missionærer  og  søskende  i  Bern  den  19.  au- 
gust 1906  forudsagde  præsident  Joseph  F.  Smith,  som  den  gang  var 
på  en  rejse  rundt  i  Europa,  at  „tiden  ville  komme,  da  templer  til  den 
Allerhøjeste  ville  blive  bygget  i  de  forskellige  lande  på  jorden." 

„Der  Stern",  missionens  tidsskrift,  udgivet  af  missionærer  i  Zurich, 
Schweiz,  citerede,  at  han  havde  sagt,  at  han  eller  de  måske  ikke  ville 
opleve  at  se  den  dag,  men  at  den  med  sikkerhed  ville  komme. 

Fra  Deseret  News. 


\  Den  9.  maj  bragte  „Socialdemokraten"  i 
j  folgende  artikel,  som  vi  mener  vil  have  \ 
I  interesse  for  „Stjernen" s  læsere. 

Med  Holger  Fællessanger  på  besøg  i  Amerika. 

1000  danske  er  udvandret  til  Utah  siden  krigen. 

Salt  Lake  City,  i  maj. 

Et  socialistisk  samfund  lever  åbent  og  legitimt  midt  på  det  ameri- 
kanske kontinent:  Mormonstaten  i  Utah  med  hovedstaden  Salt  Lake 
City. 

Det  vil  man  nu  ikke  gerne  indrømme  her  i  Amerika,  hvor  ethvert 
ord,  der  har  som  bestanddel:  social  er  mere  uartigt,  end  det  be- 
rømte på  tre  bogstaver  i  Bernard  Shaws  skuespil  „Pygmalion".  Men 
ikke  desto  mindre  er  det  sandt.  Man  må  sige,  at  „De  sidste  dages 
hellige"  var  heldige,  da  deres  fører  Brigham  Young  som  leder  af  den 
første  emigration  mod  vest  i  1847  standsede  rejsen  her  ved  Salt-søen, 
idet  han  profetisk  udtalte:  Her  er  stedet.  Mormonerne  selv  siger, 
at  det  var  Guds  førelse.  Men  et  faktum  er  det,  at  Utah  er  den  tredje 
rigeste  stat  i  U.  S.  A.  Den  ejer  alt  af  værdi:  Olie,  kul,  kobber,  sølv, 
guld,  uranium  og  er  efterhånden   et  grødefuldt  landbrugsland. 

Flerkoneriet  eksisterer  ikke  mere. 

Flerkoneriet  eksisterer  ikke  mere.  Der  er  ikke  grund  til  at  trække, 
på  smilebåndet  af  den  grund  —  forøvrigt  ikke  overhovedet  af  nogen 
grund.  Flerkoneriet  ophævedes  ved  forordning  af  præsident  Wilford 
Woodruff  i  1890.  Og  mormonerne  er  salige  i  deres  tro,  ganske  al- 
mindelige mennesker  —  ja,  jeg  vil  endda  vove  at  påstå,  at  de  er  ual- 
mindelige mennesker,  idet  de  lever  helt  og  fuldt  op  til  deres  idealer 
om  næstekærlighed  og  brodersind;  de  har,  måske  nok  i  nogen  grad 
takket  være  det  guddommelige  held,  der  gjorde  deres  stat  til  en  af 
de  rigeste,  været  i  stand  til  at  udforme  et  samfund  i  dalen  ved  Salt 
Lake  City,  som  er  noget  nær,  hvad  man  forstår  ved  en  socialistisk 
stat. 

Arbejdsforholdene  er  bedre  her  end  i  nogen  anden  stat.  Lønnin- 
gerne også.  Man  sørger  til  den  yderste  konsekvens  for  alle  de  med- 
lemmer i  samfundet,  der  af  en  eller  anden  grund  er  kommet  i  nød. 
Ingen  må  falde  den  amerikanske  stat  til  byrde.  Det  er  en  æressag 
for  mormonerne.  Der  er  til  dette  formål  oprettet  et  såkaldt  „vel- 
færdscenter",  der  igennem  et  stort  varedepot  supplerer  gamle,  syge, 
arbejdsløse,  enker  osv.,  kort  sagt  alle,  som  er  i  permanent  eller  for- 
bigående trang,  med  alt,  hvad  de  behøver  for  at  leve  et  normalt  liv. 
Det  koster  intet.  Og  der  foretages  ikke  store  undersøgelser.  For  i  en 
stat  af  mormonernes  struktur  er  et  ord  et  ord  og  en  mand  en  mand. 
Man  kan  se  det  særsyn,  at  en  mor  kommer  i  sin  bil  og  henter  sin 
ugentlige  forsyning  —  en  bil  er  ikke  luksus  her,  men  en  nødvendig- 
hed, også  for  den  mindre  velbeslåede.  Ja,  de  får  endda  tilskud  til 
bilens  drift.  Alle,  der  ikke  kan  hente  deres  ugentlige  kvantum  af 
varer  (som  de  i  parantes  bemærket  selv  kan  udvælge),  får  det  sendt 
til  døren.  Og  lad  mig  tilføje:  man  kan  få  alt.  Og  for  en  del  varers 
vedkommende  forarbejdes  de  gratis  af  mormonerne.  F.  eks.  har  tu- 
sinder af  kvinder  påtaget  sig  at  sy  tøj  af  enhver  art  gratis  til  vel- 
færdscentret.  Der  findes  store  systuer,  hvor  menighedens  medlem- 
mer kommer  og  syr  uden  betaling  så  mange  timer  hver  uge,  som  de 
kan  afse. 

Mange  danske  i  mormonstaten. 

Dette  skal  ikke  være  en  historisk  gennemgang  af  mormonstatens 
opståen  og  virke.  Men  jeg  synes,  at  det  er  berettiget  kort  at  trække 
linierne  op  for,  hvor  vidt  man  kan  nå  til  virkeliggørelse  af  et  sam- 
fund, hvor  brodersind  og  borgersind  råder,  blot  fordi  der  er  rigdom 
i  staten  og  statens  ledere  er  stærke  nok  til  at  leve  op  til  deres  idealer. 
Og  der  er  rigdom  nok  i  mormonstaten.  Man  har  derfor  mulighed  for 
at  styre  den  til  alles  bedste.  Og  omkring  80  pet.  af  statens  indbyg- 
gere tilhører  menigheden. 

Af  disse  80  pet.  er  bemærkelsesværdigt  mange  danske.  Alene  i 
årene  efter  krigen  er  op  mod  1000  danske  indvandret  til  Utah.  Og 
det  er  mit  møde  med  halvandet  hundrede  af  Utahs  danske,  jeg  vil 
snakke  lidt  om  her. 

Sygekassen  „De  1000  danske"  og  klubben  „Apollo"  bavde  netop 
den  dag,  jeg  kom  til  Salt  Lake  City,  indbudt  Holger  Fællessanger  til 
at  synge  for.  Jeg  havde  mødt  Holger  i  San  Francisco,  og  han  bad 
mig  komme  med.    Det  fortrød  jeg  ikke. 

Der  var  150  mennesker  til  stede.  Og  det  overraskende  var,  at  ho- 
vedparten var  unge  mennesker,  kønne,  leende,  livlige  unge  piger  og 
raske  unge  mænd.  Jeg  kunne  ikke  lade  være  med  at  sidde  og  gruble 
over,  at  Danmark  har  råd  til  at  undvære  dem.  —  Og  som  de  kunne 
synge!  —  Det  var  de  nye  udvandrere,  som  kendte  alle  Holgers  sange 
hjemmefra.  De  sang  med,  så  det  gjaldede  på  alle  de  kendte  numre. 
Det  var  en  aften,  der  blev  en  stor  oplevelse,  ikke  mindst  igennem 
det,  der  fulgte  efter. 

Hjemmeaften  hos  tegner  Rich.  Gregersen. 

Efter  mødet  samledes  nemlig  en  30 — 40  af  de  danske  i  tegneren 
Rich.  Gregersens  hjem.  Han  er  ansat  ved  dagbladet  „Deseret  News" 
i  Salt  Lake  City.  Hvad  navnet  betyder?  Deseret  er  et  ord,  som  fand- 
tes på  de  berømte  mormonske  skriftplader,  og  det  er  oversat  med 
sådan  noget  som  „Honning-bi".  Bladet  er  mormonbevægelsens  offi- 
cielle organ.  Her  virker  Gregersen,  som  kun  har  været  i  staterne  i 
få  år,  som  illustrator  og  retouchør.  Et  stort  og  dejligt  hjem  har  han 
allerede  fået  stablet  på  benene,  og  det  var  en  fornøjelse  at  se  tre 
store  stuer  fyldte  med  unge  og  gamle  danske.  Der  serveredes 
icecream  med  appelsiner  —  som  bekendt  nyder  mormonerne  intet 
af  stimulerende  art,  heller  ikke  øl,  the  og  kaffe. 

Nu  vil  jeg  ikke  nægte,  at  Fællessangeren  og  jeg  i  et  ubevogtet  øje- 
blik hviskede  ordet:  øl,  til  hinanden.  Nå,  men  den  gik  jo  ikke.  Og 
så  sang  Holger  for  igen.  Der  var  særlig  een  sang,  man  ønskede  at 
lære  og  synge  videre  på,  når  vi  andre  var  rejst.    Det  er  denne  her: 

„Smil  til  hinanden ".    Vi  sang  den  sammen  med  Holger,  og  vi 

sang  den  til  pladen  på  grammofonen. 

To  unge  danske  socialdemokrater. 

Blandt  gæsterne  denne  aften  var  også  to  unge  danske  socialdemo- 
krater, som  det  var  mig  en  stor  glæde  at  hilse  på.  De  hører  begge  til 
mormonernes  menighed.  De  var  lige  så  rørte  som  jeg  over  mødet. 
Den  ene  var  guldsmed  Svend  Larsen  fra  Slagelse,  hvor  han  var  med 
i  både  ungdoms-  og  partibevægelsen.  Han  udvandrede  for  kun  en 
2 — 3  år  siden  med  hustru  og  tre  børn.  Arbejder  nu  som  guldsmed 
i  Salt  Lake  City.  Tjener  ca.  80  dollars  pr.  uge.  Har  to  biler,  eget  hus 
i  et  smukt  kvarter,  fjernsyn,  radio  og  alle  andre  tekniske  bekvemme- 
ligheder, som  enhver  har  i  sit  køkken  og  hjem  her,  bl.  a.  også  den 
fantastiske  vaskemaskine. 

Jeg  var  hjemme  at  se  hans  hjem,  da  vi  kom  fra  sangaftenen.  Bør- 
nene lå  og  sov  de  uskyldiges  søvn. De  vil  slet  ikke  til  Danmark, 

—  sagde  han.  Vi  skrev  et  postkort  hjem  til  H.  P.  Hansen,  Slagelse, 
og  nogle  andre  fælles  venner,  og  så  stak  Svend  mig  en  æske:  —  Den 

skal  du  ha',  —  sagde  han,  og  vendte  ansigtet  bort.  Den  indeholdt  et 
slips  med  en  nål,  som  han  selv  havde  smedet,  bestående  af  en  guld-, 
en  sølv-,  en  kobber-  og  en  uranium-perle  —  de  fire  dyre,  ædle  me- 
taller, som  Utah  selv  udvinder. 

—  Jeg  var  også  ved  at  tude  —  og  det  kan  man  le  ad  hjemme.  Men 
der  er  nu  noget,  man  ikke  helt  er  herre  over,  når  man  møder  danske 
kammerater  ude  i  det  fremmede. 

Den  anden  socialdemokrat,  jeg  mødte  denne  aften,  var  fhv.  brand- 
mand og  røgdykker  i  København,  Julius  Andersen.  —  Hvorfor  skrev 
du  ikke,  du  kom,  —  sagde  han  (det  gjorde  Svend  Larsen  forøvrigt 
også)  —  så  kunne  du  have  boet  hos  mig.  Nå,  det  havde  jo  sine  gode 
grunde.  Jeg  kendte  jo  ingen  af  de  to.  —  Hvorfor  han  rejste?  —  Ja, 
jeg  tilhører  jo  menigheden,  og  havde  interesse  i  at  komme  over  og 
se  Utah.  Jeg  havde  en  slægtning  til  den  længst  afdøde  socialdemo- 
kratiske folketingsmand  F.  Samuelsen  fra  Århus,  der  udvandrede  til 
Utah  60  år  gammel.  Hos  ham  fik  jeg  arbejde  for  små  fire  år  siden. 
Jeg  er  i  den  tid  nået  længere,  end  jeg  ville  være  nået  et  helt  liv 
hjemme  i  Danmark,  —  siger  Julius  Andersen  stilfærdigt,  —  og  det 
er  ikke  for  at  rakke  ned  på  forholdene  hjemme.  Jeg  savner  skam 
meget  det,  selve  København,  atmosfæren,  og  mit  arbejde  i  brandfol- 
kenes organisation. 

Julius  Andersen  er  i  dag  i  besiddelse  af  de  samme  goder  som  Svend 
Larsen.  Og  selv  om  han  ville  vende  hjem,  kunne  han  ikke  —  For 
børnene  vil  ikke,  —  ler  han,  —  og  så  må  mutter  og  jeg  jo  blive. 

Men  om  to  år  vil  de  hjem  på  ferie  i  3 — 4  måneder,  og  det  vil  de 
blive  ved  med  —  med  mellemrum  —  så  længe  der  overhovedet  er 
muligheder,  siger  han.  Det  har  vi  at  leve  for,  og  glæder  os  så  til  gen- 
synet med  familie,  venner  og  kammerater. 

For  begge  disse  unge  danskes  vedkommende  gælder  det,  at  de 
befinder  sig  vel  i  Utah.  —  Men  det  er  også,  fordi  vi  her  genfinder  de 
idealer,  vi  kæmpede  for  hjemme,  —  siger  de.  Intet  sted  på  jorden 
mener  de,  findes  et  samfund  så  nær  op  til  de  socialistiske  idealer, 
som  i  Utah. 

Og  det  korte  glimt,  jeg  fik  af  denne  stat,  har  i  hvert  fald  ikke  af- 
kræftet de  unge  danskes  ord.  Der  hersker  liv  og  glæde  blandt  dan- 
skerne, ikke  mindst  blandt  de  unge,  jeg  mødte  den  aften  i  Salt  Lake 
City.  Carl  A.  Andersen. 


„Citater  og  henvisninger" 

kan  nu  atter  fås  på  Missionskontoret.     Pris  kr.  2.50. 

Fortsat  artikel: 


MORMONEN 


Af  Marcus  Bach. 

„Hele  evangeliet"  var  mere  end  blot  en  talemåde  for  dem,  der  til- 
hørte Jesu  Kristi  Kirke  af  Sidste  Dages  Hellige.  Det  var  en  guddom- 
melig befaling.  Det  er  derfor,  de  holder  fast  ved  dogmer,  der  betrag- 
tes som  fuldstændig  anakronistiske  og  ulogiske  af  ortodokse  troende. 
Det  er  derfor,  de  var  tilfredse  med  at  gøre  deres  krav  om  medlems- 
skab vanskelige  at  anerkende  og  upopulære  for  dem,  som  havde  den 
traditionelle  kristendom  som  deres  arv.  Men  til  dem,  som  kunne 
anerkende  dem,  til  dem,  som  kunne  overvinde  de  nødvendige  hin- 
dringer med  et  bestemt:  „Jeg  tror,"  til  dem  syntes  der  at  komme  en 
belønning  af  ægte  fred.  Der  var  kun  eet  svar.  Den  gamle  mand,  som 
jeg  havde  truffet  i  lunden  i  Palmyra,  havde  den  rigtige  tanke:  „Re- 
ligion er  en  trossag".  Ved  troens  trolddom  var  mormonerne  ved  at 
erobre  marken,  medens  jeg  stadig  kæmpede  med  fornuften. 

Så  ikom  en  dag,  da  jeg  skulle  komme  foran  Ted  Logan  i  mit  mor- 
mon-eventyr; langt  foran  ham  —  geografisk.  Han  blev  ved  sine  bø^  . 
ger  ■ —  Bibelen,  Mormons  Bog,  Den  Kostelige  Perle,  Lære  og  Pagter  — - 
medens  jeg  rejste  tilbage  til  Nauvoo  for  at  følge  .mormonernes  van- 
dring til  deres  forjættede  land  i  nærheden  af  Den  store  Saltsø.  For 
hundrede  år  siden  nåede  de  første  af  en  gruppe  på  143  mænd,  3 
kvinder  og  2  drenge  under  ledels'e  af  Brigham  Young,  denne  egn  den 
22.  juli  1847.  Som  et  minde  om  den  mest  sensationelle  pilgrimsfærd 
i  Amerikas  historie  var  nu  det  isamrae  antal  rejsende,  alle  efterkom- 
mere af  mormonpionerer,  rede  til  at  gøre  rejsen  endnu  en  gang,  i  72 
overdækkede  vogne,  det  originale  antal.  Blot  var  vognene  denne 
gang  skinnende  biler  med  lærredsoverdel.  De  første  vogne  var  ble- 
vet trukket  af  okser;  disse  moderne  vogne  havde  også  okser,  men 
de  var  udskåret  af  krydsfiner,  som  var  gjort  fast  til  den  forreste 
kofanger. 

Med  speciel  tilladelse  sluttede  jeg  mig  til  pionererne  om  morge- 
nen den  15.  juli  1947,  da  de  forberedte  sig  til  at  forlade  Nauvoo. 
Gruppen  var  klædt  i  datidens  dragter.  Skæggede  mænd  spillede 
rollen  som  de  tidlige  ledere;  Kvinderne  forestillede  tre  mænds: 
Brigham  Youngs,  Lorenzo  Youngs  og  H.  C.  Kimballs  hustruer.  De 
lærredsoverdækkede  biler  blev  kørt  rundt  i  en  halvcirkel  på  torvet 
i  Nauvoo,  da  solen  stod  op  over  den  hellige  jord. 

Jeg  tænkte  på,  om  de  afdøde  mormoners  ånder  svævede  over  disse 
det  20.  århundreders  „prærie-vogne".  Jeg  tænkte  på,  om  de  holdt  et 
mystisk  råd  ovenover  sceneriet :  Joseph  Smith  og  Hyrum,  de  tidli- 
ge vidner  om  Bogen,  martyrerne  og  de  andre  trofaste,  børnene,  der, 
som  Sardius  Smith,  var  døde;  og  om  Moroni  og  hans  fader  Mormon 
også  var  nærværende  et  eller  andet  sted.  Allermest  spekulerede  jeg 
på  den  mand,  som  havde  fået  profetens  kappe  på  sine  skuldre,  den 
polemiske,  mangesidede  skikkelse,  hvis  skæbne  det  blev  at  lede  bør- 
nene af  et  indfødt  Israel  over  fjorten  hundrede  miles  gennem  bjerge 
og  ørken  og  uudforskede  grænselande.  Vandrede  Brigham  Youngs 
ånd  i  denne  lejr  og  gik  omkring  blandt  mændene,  medens  de  samle- 
des til  morgenmad  foran  de  flammende  bål? 

Filmsapparater  forevigede  scenen  fra  filmsvognenes  vinduer.  Højt- 
talere fortalte  historien  til  en  skare  tavse  tilskuere.  „Denne  karavane 
vil  følge  mormonernes  originale  pionervej,  så  vidt  det  overhovedet 
er  muligt.  Den  vil  ankomme  til  Salt  Lake  på  selve  dagen,  den  22.  juli, 
da  de  første  ædle  pionerer  kom  ind  i  Salt  Lake  Dalen  for  nøjagtig 
hundrede  år  siden." 

Tilskuerne  så  i  alt  dette  en  dramatisk  ekstravagance,  en  god  rekla- 
me for  De  Sidste  Dages  Helliges  Kirke,  en  kopi  af  en  menneskelig 
interesse,  beregnet  på  historieskriverne.  Den  uafmærkede  vej,  som 
havde  fastholdt  den  oprindelige  fortrop  på  en  vedvarende  hasarderet 
vandring  i  et  hundrede  og  tyve  dage,  kunne  nu  foretages  bekvemt  på 
gode  landeveje  på  mindre  end  en  uge.    En  flyvemaskine  kunne  fore- 

tage  den  samme  strækning  i  luftlinie  på  et  hundrede  og  tyve  minutter. 
Der  ville  være  officielle  velkomster  langs  med  ruten.  Skuespil  ville 
blive  opført  hver  aften.  Borgmestre  i  ibyer,  som  engang  havde  drevet 
de  forhadte  Smithske  følgesvende  ud,  ville  nu  overrække  sønnerne 
af  Utah-pionererne  nøglerne  til  deres  byer.  Musikkorps  ville  komme 
os  i  møde,  spillende  mormonernes  sange,  og  der  hvor  de  døde  mor- 
moner lå  begravet  i  deres  navnløse  grave,  ville  afmærkninger  blive 
sat  op  for  at  vise,  at  hvad  menneskelige  følelser  angår,  var  alt  blevet 
tilgivet.    For  nationen  var  det  et  festoptog  på  hjul. 


Joseph  Smith  betragter  ødelæggelserne  efter  et  overfald 
på  mormonerne  i  Nauvoo. 

Da  jeg  traf  manden,  som  ledede  karavanen,  vidste  jeg  imidlertid, 
at  for  ham  i  det  mindste  var  der  en  dybere  baggrund  bagved  dette 
pilgrimstog.  For  Wendell  J.  Ashton  syntes  det  rigtigt,  at  planen 
skulle  have  eet  hovedformål:  en  uddybning  af  troen  ved  at  forene 
fortidens  ofre  med  de  velsignelser,  som  mormonerne  nu  nyder.  For 
at  genskabe  den  originale  udvandring  fra  Nauvoo  så  troværdigt  som 
muligt,  var  pionererne  blevet  organiseret  efter  samme  plan  som  de 
oprindelige  pionerer  med  kaptajner  for  hundrede,  kaptajner  for  halv- 
treds og  kaptajner  for  ti. 

Så  vidt  var  det  et  livagtigt  billede,  og  vor  karavane  med  de  72  vogne 
havde  nogen  lighed  med  de  gamle  overdækkede  vogne,  da  vi  holdt  i 
en  rundkreds  på  den  hellige  jord.  Men  der  ophørte  ligheden.  Da  de 
første  mormoner  flygtede  fra  Nauvoo  i  vinteren  1845 — 46,  var  deres 
lidelser  store.  De  bar  deres  ejendele  til  flodbredden.  Menneskekraft 
færgede  oksespandene  og  vognene  over  Mississippi  på  råt  sammen- 
tømrede tømmerflåder.  I  to  dage  sejlede  de  frem  og  tilbage  for  at 
bringe  deres  ladning  af  hjemløse  og  fordrevne  mennesker  over.  To 
dage  og  så  frøs  floden  til,  stærkt  og  solidt.    Således  kom  Gud  mormo- 

ncrne  til  hjælp.  Det  var  denne  samme  Gud,  som  pionererne  gen- 
kendte i  genskabelsen  af  mormonernes  historie.  Når  tingene  gik 
godt,  var  det  altid  Gud,  som  fik  æren.  Når  tingene  gik  galt,  var  del 
altid  en  målestok  for  troen.  Det  var  mormonernes  tro.  Det  var  mor- 
monernes filosofi. 

Brigham  Young  var  ligesådan.  Hans  sindsstemning  vekslede  med 
forandringen  i  den  guddommelige  støtte.  Da  han  så  floden  frosset  til 
soim  ved  et  mirakel,  befalede  han  folket  at  falde  på  deres  knæ  og  give 
Gud  æren.  De  sang  og  priste  Gud  og  glædede  sig,  skønt  Nauvoo,  den 
skønne,  måtte  forlades,  og  deres  tempel  stod  forladt  og  ensomt  på 
dens  højeste  bakke. 

„Hvorhen,  Broder  Young?"  spurgte  de.    „Hvor  skal  vi  drage  hen?" 

Manden  af  stål  og  med  uovervindelig  tillid  til  himlen  og  til- sig  selv, 
svarede:    „Hvor  Gud  vil  lede  os." 

Vi  krydsede  Mississippi  over  Keokuk-broen  og  modtes  af  en  vel- 
komstkomité. Vor  Illinois  politieskorte  overgav  deres  pligter  til  en 
Iowa  landevejs-patrulje.  Vor  karavane  paraderede  gennem  Main 
Street.  Filmsfotografer  filmede  de  overdækkede  vogne  med  deres 
pletfrie  hvide  overtræk  og  med  de  udskårne  okser  seende  livagtige 
ud.  Kaptajner  havde  kobjælder  på  deres  vogne.  Oksedriverne  svin- 
gede med  deres  bredskyggede  hatte  til  velkomstgrupperne.  Mormo- 
nernes vandring,  i  moderne  udgave,  var  begyndt. 

For  mig  betød  det  fuldførelsen  af  en  tur,  som  var  begyndt  i  Sharon, 
Vermont,  for  længe  siden.  Den  var  stadig  geografisk,  men  jeg  var 
sikker  på,  at  den  ville  føre  mig  dybere  ind  i  religionen  og  livet  hos 
dem,  der,  som  Ted  Logan,  troede,  at  de  fulgte  sporene  af  absolut 
sandhed. 

I  syv  dage  fulgte  de  camouflerede  overdækkede  vogne  pionerernes 
rute.  I  syv  dage  rejste  jeg  med  dem,  og  kom  stadig  nærmere  til  mor- 
monernes rige,  og  stadig  nærmere  til  hjertet  af  det  mormonske  folk. 
I  enhver  oplevelse  var  tro  det  ord,  som  hjalp  mig  til  at  forstå,  hvad 
der  havde  understøttet  de  første  mormoner. 

De  fjorten  hundrede  miles,  hvor  jeg  ledsagede  disse  „moderne  pio- 
nerer", overbeviste  mig  om,  at  Brigham  Young  skrev  sit  eget  ellevte 
kapitel  i  Hebræerbrevet.  På  grund  af  tro  påtog  han  sig  ledelsen  af 
Kirken,  da  pilgrimmene  slog  lejr  i  Winter  Quarters  i  nærheden  af  det, 
der  nu  er  Omaha,  Nebraska.  På  grund  af  tro  forlod  han  de  forjæt- 
tende og  venlige  sletter  for  at  vende  sit  hjerte  mod  et  land,  som  han 
aldrig  havde  set.  På  grund  af  tro  krydsede  han  Wyomings  sletter  og 
hastede  videre  mod  de  frastødende  bjerge  til  en  fjern  horisont,  der 
var  forudset  af  profeten,  seeren  og  åbenbareren.  Han  -stolede  mere 
på  „Den  Evige  Guds  førelse",  som  drev  ham  frem,  end  han  stolede 
på  de  råd,  han  fik  af  jægere  og  grænsefolk,  som  prøvede  på  at  fra- 
råde ham.  Profeten  selv  havde  kaldt  Brigham  Young  for  „Herrens 
Løve". 

Tro  stod  skrevet  allevegne  langs  togets  rute.    Jeg  følte  det  ved  imor- 

genbønncn  og  ved  aftengudstjenesterne,  som  sønnerne  af  Utah  pione- 
rerne holdt.  De  klarlagde  det  i  deres  skuespil  og  i  deres  historiske 
beretninger,  at  Brigham  Youngs  gruppe  blot  var  fortroppen,  spej- 
derne, som  var  draget  ud  for  at  finde  Kanans  Land. 

(Fortsættes). 


„Nyt  fra  hjælpeorganisationerne" 


Kvindelig  hjælpeforening. 

Et  budskab  fra  vor  præsidentinde,  søster  Belle  S.  Spafford,  Salt  Lake 
City,  til  alle  søstre  i  Kirken. 

Kaldet  til  at  tjene  i  denne  forening  kommer  ikke  til  en  eller  to 
eller  nogle  få,  eller  til  nogen  udvalgt  gruppe,  men  til  alle  kvinder 
i  Kirken.  Medlemsskab  i  Kvindelig  hjælpeforening  skulle  ikke  be- 
tragtes som  en  frivillig  sag,  men  snarere  som  en  pligt.  Enhver  sidste 
dages  hellig  kvinde  har,  efter  sine  omstændigheder  og  talenter,  en 
pligt  overfor  denne   organisations  arbejde. 

Sommetider  fristes  kvinderne  til  at  undskylde  sig  for  deres  pas- 
sivitet i  foreningen.  Sommetider  opsætter  modre  med  små  børn 
dagen  for  deres  tilslutning,  fordi  de  føler,  at  det  at  slutte  sig  til 
foreningen,  medens  deres  børn  er  små,  vil  lægge  for  tungt  arbejde 
på  dem  og  måske  få  dem  til  at  forsømme  deres  børn.  Præsident 
Lorenzo  Snow  hentydede  til  dette  i  sin  tale  til  søstrene  i  Saltair  den 
9.  juli  1901,  da  han  sagde:  „Nogle  vil  måske  tro,  at  det  arbejde, 
der  er  forbundet  med  medlemsskab  i  Kvindelig  hjælpeforening,  vil 
få  de  søstre,  der  tilhører  den,  til  at  forsømme  deres  huslige  pligter. 
Men  det  er  ikke  således.  Jeg  vil  vove  at  sige,  at  de  bedste  hustruer 
og  mødre  og  de  dygtigste  til  at  føre  hus  blandt  os  er  medlemmer 
af  Kvindelig  hjælpeforening." 

Gennem  årene  har  tusinder  af  kvinder,  som  er  begyndt  at  arbejde 
i  Kvindelig  hjælpeforening,  da  deres  børn  var  små,  båret  oprigtige 
og  taknemmelige  vidnesbyrd  om  den  kendsgerning,  at  deres  hjem  og 
deres  børn  er  blevet  umådelig  velsignet  og  gavnet  gennem  deres  med- 
lemsskab af  Kvindelig  hjælpeforening. 

Navnet  på  enhver  sidste  dages  hellig  kvinde  burde  findes  i  Kvin- 
delig hjælpeforenings  medlemsliste,  og  enhver  burde  give  dette  store 
arbejde  så  megen  støtte,  som  hun  er  i  stand  til. 

Ud  af  dette  arbejde  for  at  efterkomme  sine  pligter  overfor  denne 
af  Gud  inspirerede  og  af  Præstedømmet  ledede  organisation  vil  der 
til  hende  komme  en  åndelig  nåde,  en  kvindelig  ynde,  en  holdning, 
en  oprigtighed,  en  karakterens  fasthed,  en  udvikling  af  hendes  talen- 
ter og  evner,  en  dygtighed  til  at  styre  sit  hjem,  klogskab  til  at  styre 
og  vejlede  sine  børn,  et  forstående  hjerte  og  et  vidnesbyrd  om  sand- 

heden  af  det  gengivne  evangelium,  som  vil  være  en  dyb  og  stadig 
tilfredsstillelse  for  hende  og  have  en  trøstende  og  styrkende  indfly- 
delse hele  livet  igennem.  Således  som  vi  har  deltaget  i  arbejdet,  vil 
vi  sikkert  deltage  i  arbejdets  sejr  og  i  de  evige  velsignelser,  som 
Herren  vil  give  sine  trofaste  døtre. 

Belle  S.  Spafford. 

Må  alle  søstre  i  den  danske  mission  følge  disse  ord  fra  vor  øverste 
præsidentinde. 

Kvindelig  hjælpeforénings  hovedbestyrelse. 


Aarhus:  Lørdag  den  18.  juli  afholdt  Kvindelig  hjælpeforening  i 
Aarhus  en  sommerfest  for  de  ældre  søskende.  Vi  samledes  i  kirkens 
smukke  have  kl.  15.30,  men  da  vejret  ikke  var  så  strålende,  som  det 
kunne  ønskes,  fortrak  vi  til  kirkebygningen,  hvor  programmet  ud- 
førtes under  medvirken  af  følgende  ældre  søskende:  Lauritz  Lar- 
sen, N.  P.  Thomassen,  Peter  Trust,  Niels  Nielsen,  Kirstine  Christian- 
sen, Ane  Rasmussen  og  Ane  Larsen.  Sluttelig  opførte  missionærer- 
ne en  lille  sketch  samt  en  humoristisk  sang. 

Kl.  17  blev  der  serveret  middag,  bestående  af  grøntsager,  kød- 
rand og  is. 

Der  var  forskellige  lege,  såsom  pilekast,  hvem-ved-hvad-konkur- 
rence  o.  lign.,  og  der  uddeltes  præmier  til  de  dygtigste  blandt  de 
ældre. 

Middagen   var  gratis    for   søskende   over   (50   år.    Der    deltog    flere 


Festen  for  de  ældre  søskende  i  Aarhus  18.  juli  1952. 

under  den  alder,  men   de  måtte   selvfølgelig  bløde  med   kr.  2.50   for 
en  kuvert. 

Der  var  41  deltagere  i  festen. 

M.  H. 

Søndagsskolen. 

Igen  vi  mødes  ved  Hans  bord, 
for  Jesus,  vor  Forløser  stor, 
med  tro  på  Hans  forsoningsblod, 
som  Han  for  os  udgyde  lod. 

(Nadververs  september-oktober) . 

„En  rigdom  af  ideer  styrker  interessen." 

Fornylig  stod  en  ung  mand  foran  en  forsamlig  på  tre  hundrede 
mennesker,  som  repræsenterede  næsten  alle  moderne  forretnings- 
grene.  Hans  tilsynekomst  var  god,  skønt  ikke  særlig  opsigtsvækken- 
de; men  da  han  gik  hen  til  mikrofonen,  blev  der  et  øjebliks  tavshed. 
Forsamlingen  havde  ikke  nogen  speciel  interesse  for  denne  taler,  og 
kun  få  af  dem  havde  direkte  noget  at  gøre  med  emnet,  som  var  trykt 
i  programmet.  Taleren  måtte  sige  noget  med  det  samme,  der  kunne 
holde  den  svigtende  interesse  fangen  hos  hans  tilhørere,  ellers  ville 
han  fuldstændig  miste  dem. 

Han  begyndte  med  en  betagende  hyldest  til  sin  berømte  fader, 
som  var  velkendt  af  alle  de  tilstedeværende.  Det  var  tilstrækkeligt 
til  at  sikre  ham  nogle  få  øjeblikkes  gunstig  opmærksomhed.  Nu 
måtte  han  forfølge  heldet  straks,  ellers  ville  hans  tale  kun  blive 
endnu  „en  tale". 

Han  kastede  sig  straks  over  sit  emne,  idet  han  kom  med  nogle  få 
slående  bemærkninger,  som  fik  hele  forsamlingen  til  at  blive  klar 
over,  at  emnet  var  af  stor  vigtighed  for  alle.  Derefter  kom  han  med 
et  solidt  grundlag  for  sit  emne,  og  så  opbyggede  han  hurtigt,  men 
klart,  skelettet,  murene,  tilbehøret  og  afpudsningen.  På  en  halv  time 
var  hele  talens  struktur  fuldendt.  I  den  tid  forlod  ingen  salen;  ingen 
sov;  alle  lyttede  intenst  til  hvert  ord.  Taleren  standsede  aldrig  for 
at  søge  efter  ord  eller  samle  sine  tanker.  Han  talte  flydende,  let,  di- 
rekte til  sine  tilhørere.  Han  havde  nogle  få  notater,  men  brugte  dem 
ikke.  Kendsgerninger,  skikkelser,  sammenligninger,  billeder  — ■  alt 
blev  brugt  flydende,  let,  uden  hast  og  med  nøjagtig  den  rigtige  tale- 
teknik. 

Hvad  var  hemmeligheden  ved  hans  forbavsende  sukees?  Der  var 
mange  ting;  men  hovedårsagen  var  den  kendsgerning,  at  han  vidste 
nøjagtig,  hvad  han  ønskede  at  sige.  Han  kendte  hensigten  med  sin 
tale,  han  kendte  sine  tilhørere;  men  fremfor  alt,  han  havde  til  sin 
rådighed  et  væld  af  materiale.  Det  var  klart  for  hans  tilhørere,  at 
han    kun  fremførte  en  lille  del  af,    hvad  han  virkelig  vidste  om  sit 

emne.    Han  var  i  stand  til  at  tage  alt  det  materiale,  han  havde  brug 
for,   og   han   brugte   kun   det,   som    mest   virkningsfuldt    ville    nå    for-- 
samlingen. 

„En  rigdom  af  ideer"  er  en  af  de  s'tørste  faktorer  til  at  frembringe 
en  fremragende  taler  eller  lærer.  De,  som  kun  har  få  ideer,  kan  ikke 
undervise  på  en  virkningsfuld  måde,  ligegyldigt  hvor  interessant  eller 
tiltrækkende  deres  personlighed  end  er.  Sådanne  lærere  kan  måske 
holde  deres  tilhører^  i  ånde,  så  længe  de  står  foran  dem;  men  når 
de  er  borte,  har  eleverne  intet  „at  husike  dem  for".  De  er  kun  ble- 
vet underholdt.  Nogle  lærere  tager  et  ringe  forråd  af  ideer,  og  spiller 
på  følelserne  i  så  høj  grad,  at  de,  der  ikke  tænker  sig  om,  går  bort, 
idet  de  siger:  „Var  det  ikke  vidunderligt?"  Men  hvis  de  bliver 
spurgt  om,  hvad  lektien  handlede  om,  vil  de  højst  sandsynligt  se 
forvirrede  ud  og  sige:    „Det  husker  jeg  ikke." 

Men  lad  en  lærer  stå  foran  sin  klasse,  fyldt  med  sit  emne,  med 
kendsgerninger  og  fortællinger,  citater  og  billeder,  og  hans  lektier 
vil  leve  længe  i  elevernes  erindring  og  liv. 

En  student  sagde:  „Jeg  bryder  mig  ikke  o-m  en  lærer,  der  altid 
synes  at  bevæge  sig  i  selve  yderkanten  af,  hvad  han  ved.  Han  er 
ligesom  en,  der  kører  på  en  smal  vej,  altid  i  fare  for  at  køre  ved 
siden  af." 

Lærere,  vort  første  skridt  til  at  få  held  med  vore  lektier  er  at 
samle  „en  rigdom  af  ideer",  og  være  tilstrækkeligt  forberedt  til  at 
kunne  fremføre  lektion  på  en  sådan  måde,  at  eleverne  længe  vil 
huske,  hvad  der  blev  sagt. 

Søndagsskolens  hovedbestyrelse. 

Primary. 

„Respekt  for  og  tillid  til  hornene". 

Vi  tror,  at  ethvert  barn  har  værdi  i  Guds  øjne.  Vi  ved,  at  det  også 
må  have  værdi  i  menneskets  ojne. 

Vi  anerkender  dem,  fordi  de  behover  os,  og  vi  ved,  at  andre  aner- 
kender dette.  Hvert  barn  er  af  vigtighed,  skønt  de  alle  er  forskellige. 
Hvert  barn  udvikler  sig  på  forskellig  måde,  men  for  ham  er  det  godt. 
Vi  må  forstå  dette  og  respektere  hvert  harn  for  det,  det  er,  og  så 
hjælpe  det  frem  mod  det,  som  det  'kan  blive  til.  At  have  respekt  for 
børnene  betyder,  at  vi  anerkender  dem,  som  de  er,  og  derfra  begyn- 
der at  udvikle  de  gode  egensikaber  og  fjerne  de  dårlige.  At  respek- 
tere dem  betyder  også  at  have  villighed  til  at  være  tålmodige  under 
opvæksten,  at  anerkende  ideer,  der  er  modsat  ens  egne,  og  at  søge 
styrke  og  skønhed  i  deres  karakter.  For  at  kunne  udvikle  respekt 
og  tillid  er  det  nødvendigt  for  hver  lærer  at  være  bedre  forberedt, 
at  kunne  variere  lektierne  for  at  kunne  imødekomme  individuelle 
krav,  at  søge  efter  kendsgerningerne  i  hvert  tilfælde,  og  have  større 
kendskab  til  hvert  barn. 

Mary  var  en  lille  ulykkelig,  usikker  pige,  som  levede  i  et  plejehjem 

hos  nogle  meget  gode  mennesker.  Mere  end  noget  andet  i  verden 
trængte  hun  til  kærlighed,  opmærksomhed  og  en  følelse  af  tro  på 
sig  selv.  En  dag  savnedes  en  dollar  fra  lærerindens  pung,  og  ingen 
kendte  noget  til  det.  Så  foreslog  lærerinden  en  leg:  hvert  barn 
skulle  hviske  noget  til  hende,  og  hun  ville  til  gengæld  hviske  noget. 
Hun  fortalte  børnene,  at  hendes  tro  på  dem  gjorde  hende  vis  på,  at 
det  barn,  som  havde  taget  pengene,  ville  sige  det  til  hende. 

En  efter  en  hviskede  de  til  hende,  f.  oks.  „Jeg  elsker  Dem",  og 
„Jeg  kan  bedst  lide  Deres  klasse",  og  lærerinden  hviskede  tilbage, 
medens  hun  omfavnede  hvert  af  børnene.  Da  Marys  tur  kom,  hvi- 
skede hun:  „Jeg  tog  den,  jeg  vil  give  den  tilbage  efter  timen."  Læ- 
rerinden omfavnede  hende,  som  hun  havde  gjort  med  de  øvrige,  og 
hviskede  til  hende:    „Jeg  er  stolt  af  dig." 

Mary  høstede  den  belønning  at  tage  en  god  beslutning  og  få  lykke 
og  sikkerhed  gennem  en  lærerindes  tillid. 

En  lærerinde  blev  engang  bedt  om  at  tale  om  emnet  „Børns  for- 
nødenheder og  hvorledes  Primary-programmet  kan  i  mødekomme 
disse  fornødenheder".  Hun  bad  sin  Blue-Bird  Jdasse  hjælpe  med  til 
at  planlægge  talen.  Hun  fik  følgende  forslag:  „Jeg  beder  Dem  sige 
til  lærerinderne,  at  børn  bryder  sig  ikke  om  at  blive  herset  med, 
men  ønsker  selv  at  tage  bestemmelserne."  „Jeg  synes,  disse  lærer- 
inder skulle  vide,  at  vi  holder  af  de  lærerinder,  der  elsker  os  og 
lader  os  vide,  at  de  gør  det."  „Vi  holder  af  lærerinder,  der  har  tillid 
til  os."  „Vi  holder  af  lærerinder,  som  hjælper  os,  når  vi  ikke  kan 
klare  os." 

Ud  fra  disse  forslag  og  mange  andre  planlagde  lærerinden  sin 
tale.  Den  næste  uge  diskuterede  hun  den  med  dem  og  fik  deres  god- 
kendelse af  det,  hun  havde  skrevet.  Ved  slutningen  af  klassen  kom 
Sylvia  hen  til  hende  og  sagde:  „Mrs.  White,  er  De  bange  for  at  tak- 
til de  andre  Primary-lærerinder  på  næste  fredag?  Det  behøver  De 
ikke  være,  for  jeg  har  hver  dag  bedt  vor  himmelske  Fader  om  at 
hjælpe  Dem  med  at  gøre  det  godt.  Og  i  hvert  fald,  hvis  Han  ikke 
vil  høre  efter  mine  bønner,  vil  Han  lytte  til  de  andre,  for  den  dag. 
De  skal  tale,  vil  hver  eneste  i  klassen  bede  vor  himmelske  Fader  om 
af  hjælpe  Dem,  så  det  skal  gå  godt." 

Af  en  sådan  oplevelse  kommer  tillid.  Hav  mere  tillid  til  hornene 
og  giv  dem  lejlighed  til  at  udtrykke  deres  følelser. 

Primary   hovedbestyrelse. 

Genealogisk  forening. 

Når  de  enkelte  ordinancer  i  evangeliet  —  såvidt  det  angår  denne 
jord  er  bleven  udført  for  døde,   da  kan   de   dømmes  på   menne- 

skers vis  i  kødet,  og  de  kan  da  modtage  de  velsignelser,  som  tilfal- 
der de  lydige,  der  underkaster  sig  loven. 

„ —  dømmes  på  menneskers  vis  i  kødet!" 

Det  er  jo  i  realiteten  dette,  hele  livet  her  på  jorden  går  ud  på. 
Igennem   dommen    skal   vi    modtage   enten   godkendelsen    eller   for-- 
dømmelsen  af  vort  jordevirke. 

Hvilke  perspektiver  er  ikke  dermed  åbnet  for  vore  hensovede, 
som  ikke  har  annammet  evangeliet  her  i  livet. 

Nu  kan  også  de  blive  dømt  på  menneskers  vis  i  kødet  og  få  deres 
velsignelser  for  deres  gode  gerninger. 

Men  —  vel  at  mærke  —  kun  når  du  og  jeg  opfylder  vore  forplig- 
telser mod  dem  ved  at  gøre  det  forberedende  arbejde  til  deres 
frelse. 

Husk  på  det  og  søg  Genealogisk  Forening  og  lad  os  sammen  påbe- 
gynde dette  arbejde. 

Genealogisk  forenings  hovedbestyrelse. 


Ungdomsforeningen. 

Vi  vil  gerne  ønske  den  eneste  „Æresbi"  i 
den  danske  mission  i  år  til  lykke.  Ruth  Chri- 
stiansen, som  er  bikubepige  i  Aarhus  gren, 
har  fuldført  alle  de  krav,  der  er  nødvendige 
for  enhver  ung  pige,  som  stræber  efter  det 
mål  at  blive  æresbi.  Vi  vil  gerne  opmuntre  en- 
hver ung  bikubepige  til  at  arbejde  på  det 
samme  mål,  og  vi  håber,  at  Ruth  må  fortsætte 
med  sit  fremragende  arbejde  og  sin  aktivitet 
i  Kirken.  — 

Ungdomsforeningen  vil  gerne  gøre  et  frem- 
stød for  at  skaffe  flere  abonnenter  til  „Skan- 
dinaviens Stjerne",  og  som  et  led  i  kravene 
til  Master  M-mænd  og  Guld-Gleanerpiger  er 
der  derfor  blevet  indført,  at  de  pågældende  skal  lede  abonnements- 
tegningen til  „Stjernen"  i  mindst  et  år. 

Vi  vil  derfor  indtrængede  opfordre  hver  G.  U.  F.  til  at  indsætte 
en  leder  (eller  en  assisterende  leder  i  de  grene,  hvor  der  i  for- 
vejen findes  en  leder)  af  abonnementstegningen  til  „Stjernen".  Le- 
deren skal  indsættes  ligesom  de  øvrige  funktionærer  i  G.  U.  F.,  og 
hans  (eller  hendes)  opgave  er  altså  at  skaffe  så  miange  nye  abon- 
nenter på  "Stjernen"  som  muligt,  og  samtidig  at  tage  imod  og  kvit- 
tere for  indbetailng  af  abonnementsbeløb  fra  gamle  abonnenter  og 
på  anden  måde  være  disse  behjælpelig. 
Vi  håber  på  denne  måde  at  skaffe  mange  nye  abonnenter. 
Vi  sender  de  bedste  hilsener  til  Dem  alle  og  håber  på  godt  sam- 
arbejde i  Ungdomsforeningens  arbejde. 

V ng doms forening ens  hovedbestyrelse. 


Ruth  Christiansen. 

Kredslærernes  budskab. 
Trettende  trosartikel  (fortsat). 

Vi  tror  vi  bør  være  velgørende  og  gøre  godt  mod  alle 

På  det  jævne,  på  det  jævne, 

ikke  i  det  himmelblå, 

der  har  livet  sat  dig  stævne, 

der  skal  du  din  prøve  stå 

siger  digteren  Kaalund,  og  det  er  rigtigt.  —  I  vort  daglige  liv,  i  vore 
jævne  forhold  og  i  vort  samvær  med  de  få,  som  vi  kender  og  færdes 
iblandt,  skal  det  vise  sig,  om  vi  kan  stå  vor  prøve. 

Den  standard,  vi  sammenlignes  med  og  bedømmes  efter,  er  denne: 
du  skal  elske  din  næste  som  dig  selv.  —  Den  kærlighed,  vi  skal  have 
til  vore  medmennesker,  skal  give  sig  praktiske  udslag.  Vi  skal 
hjælpe,  hvor  vi  kan,  hjælpe  dem,  som  er  i  nød,  dem  som  er  fattige, 
dem  som  sørger,  de  gamle,  de  svage  o.  <s.  v. 

Fastedagens  midler  er  een  ting,  hvorved  vi  kan  hjælpe  dem,  som 
trænger,  den  Kvindelige  hjælpeforening  og  velfærdsorganisationen 
er  andre  institutioner  til  at  fremme  velgørenhedsarbejdet.  —  Kirken 
har  organisationerne,  den  venter  kun  din  og  min  medvirken. 

Læs  artiklen  om  Faste  og  Fastedagen  i  Skandinaviens  Stjerne  nr.  8 
for  august  måned  1952  og:  Eph.  4:25—32,  Jac.  2:14—16,  1.  Joh. 
3:17,  Math.  5:7,  42—44,  Math.  6:1—3,  Lære  og  Pagter  42:30—31, 
Lære  og  Pagter  56:  16,  Lære  og  Pagter  104:  18. 

Ejnar  Nielsen. 


Fra  missionsmarken 


Slagelse  gren  på  Frederiksborg  Slot. 

Slagelse:     2.  pinsedag  var  Slagelse  gren  på  udflugt.    Vi  havde  en 
udmærket  tur  til  Frederiksborg  Slot,  hvor  vi  tilbragte  en  god  tid  med" 
at  gå  gennem  slottet.    Derfra  gik  turen   så   til   Københavns  Zoo,  som 
især  blev  påskønnet  af  børnene.    Derfra  kørte  vi  til  lufthavnen,  og  vi 
nåede  også  at  komme  en  tur  i  Tivoli.   Vi  var  ialt  20  deltagere  i  turen. 

G.  A. 


Odense:  Torsdag  den  24.  juli  besøgte  missionspræsident  Ed- 
ward H.  Sørensen  og  søster  Minnie  B.  Sørensen  Odense  gren  for  at 
tage  afsked.  Ungdomsforeningen  havde  lavet  et  program  for  afte- 
nen med  en  række  taler,  som  belyste  det  store  og  velsignelsesrige 
arbejde,  præsident  Sørensen  og  søster  Sørensen  har  lagt  i  den 
danske  mission,  og  særlig  blev  fremhævet,  hvad  det  har  betydet  for 
Odense  gren  og  dens  vækst.  Sluttelig  hørte  forsamlingen  fra  søster 
Sørensen  og  fra  præsident  Sørensen,  der  begge  takkede  for  den  tid, 
der  var  gået. 

Aftenen  havde  et  smukt  forløb,  og  samfølelsen  prægede  den  gode 
ånd,  der  var  til  stede. 


Møde  i  Odense  den  24.  juli  1952. 

Odense  grens  velfærdshave  er  beplantet  med  bønner,  der  nu  skal 
plukkes  for  at  bringes  til  Odense  Konservesfabriik,  med  hvem  der  er 
sluttet  kontrakt.    Billedet   viser   arbejdet    med   plukningen;     et     stort 

arbejde    forestår,    men    præstedømmet    og    Kvindelig   hjælpeforening 
vil  arbejde  hånd  i  hånd,  så  et  tilfredsstillende  resultat  opnås. 

H.  R. 


Odense  grens  velfærdshave. 


DAB 


SLAGELSE : 

1  5.  j  u  n  i : 

Alfred  Marinus  Pedersen,  døbt 
af  ældste  Howard  E.  Otteson, 
håndspålæggelse  af  ældste  Ludvig 
D.  Olsen. 

Ingeborg      Marie      Christiansen 
Pedersen,    døbt    af    ældste  Ludvig 
D.  Olsen,  håndspålæggelse  af  æld- 
ste Howard  E.  Otteson. 
AARHUS: 
5.  juli: 

Svend  Aage  Staking,  døbt  af 
ældste  David  Haldeman,  håndspå- 
læggelse af  ældste  Benworth  S. 
Hansen. 

Annelise  Johanne  Støj  fer  Sta- 
king,  døbt  af  ældste  Benworth   S. 

Vi  ønsker  de  nye  søskende 
Kirken. 


Hansen,  håndspålæggelse  af  ældste 
David  Haldeman. 

Ella  Thomsen  Møller,  døbt  af 
ældste  Milton  H.  Larsen,  håndspå- 
læggelse af  samme. 

Kaj  Aage  Gram,  døbt  af  ældste 
Clyde  J.  Cooley,  håndspålæggelse 
af  ældste  Stant  S.  Johnson. 

Asta  Henningsen  Gram,  døbt  af 
ældste  Clyde  J.  Cooley,  håndspå- 
læggelse af  ældste  Stant  S.  John- 
son. 

Bjarne  Gram,  døbt  af  ældste 
Clyde  J.  Cooley,  håndspålæggelse 
af  ældste  Stant  S.  Johnson. 

Ilsa  Gram,  døbt  af  ældste  Clyde 
J.     Cooley,      håndspålæggelse     af 
Stant  S.  Johnson, 
hjertelig    til    lykke    og  velkommen    i 


Velsignelser: 

Aarhus:  6.  juli:  Svend  Aage  Staking  og  Annelise  Johanne 
Støjfer  Sfcakings  datter,  Vivi  Staking,  velsignet  af  ældste  David 
Hald  em  an. 

Ordinationer: 

Aalborg:  29.  juni:  Mogens  Christensen  ordineret  til  diakon  af 
præst  Anton  Falden. 

Frederikshavn:  4.  juli:  Jens  Marinus  Kristensen  ordineret  til 
præst  af  ældste  William  M.  Hansen. 

Dødsfald  i  Vejle. 

Tirsdag    den    17.    juni    afgik    broder    Peter 

Gregorius    Rasmussen    ved    døden.    Han    var 

født  den  26.  august  1873,  og  blev  døbt  den  21. 

juni   1907.    Den   18.  november  1945   blev  han 

ordineret    til    ældste.    Broder  Rasmussen   var 

en  hæderlig  mand,  der  levede  sin  religion  på 

en  stille  måde.    Her  i  Vejle  har  han  udført  et 

stort    arbejde,  han  var  en  tid  forstander    for 

søndagsskolen,  og  han  var  som   en   fader  for 

Vejle  gren  og  gav  os  gode  råd,  når  vi  trængte 

til  det.    Vi  vil  gerne  takke  broder  Rasmussen  for  det  gode  venskab, 

der  var  mellem  ham  og  os. 

Æret  være  broder  Rasmussens  minde. 

J.  N.  F. 
Missionærforflyttelser : 

8.  juli:    Jerry  L.  Jørgensen  fra  Frederikshavn  til  København. 

10.  juli:    Francille  B.  Hansen  fra  København  til  Odense. 

Nola  B.  Johns'ton  fra  Aalborg  til  Købehavn. 

Alice  Fay  Rasmussen  fra  Odense  til  Aarhus. 

Marilyn  Wills  fra  Aarhus  til  Aalborg. 

1.  august:    Phyllis  Aagaard  fra  Aarhus  til  Aalborg. 

Francille  B.  Hansen  fra  Odense  til  København. 

Lael  Dean  Nielsen  fra  Odense  til  Aarhus. 

Ellen  S.  O'Brien  fra  Aalborg  til  København. 

Missionærafløsninger: 

Følgende  missionærer  er  blevet  hæderlig  afløst  fra  deres  arbejde 
i  den  danske  mission: 

15.  juli:    Theodore  Skabelund  efter  sidst  at  have  arbejdet  i  Aarhus. 

Allen  R.  Mickeisen  efter  sidst  at  have  arbejdet  i  Aarhus. 

Milton  H.  Larsen  efter  sidst  at  have  arbejdet  i  Aarhus. 

10.  august:  Vilda  H.  Johnson  efter  sidst  at  have  arbejdet  i  Kø- 
benhavn. 

Valeen  Sørensen  efter  sidst  at  have  arbejdet  i  København. 

Marva  Sørensen  efter  sidst  at  have  arbejdet  i  København. 

13.  august:  Darrell  W.  Bickmore  efter  sidst  at  have  arbejdet  i 
Herning. 

Vincent  A.  Birch  efter  sidst  at  have  arbejdet  i  København. 

David  D.  Haldeman  efter  sidst  at  have  arbejdet  i  Aarhus. 

